stanford-oval/wikipedia huggingface dataset:
Yleisurheilun Euroopan-mestaruuskilpailut 2016
Osallistujamaat

Venäjä ei osallistunut, koska se oli IAAF:n päätöksellä (marraskuu 2015) suljettu pois kansainvälisestä yleisurheilusta systemaattisen dopingin käytön takia.
| 0 | 1 | 2 |
| --- | --- | --- |
|   Alankomaat (NED)   Albania (ALB)   Andorra (AND)   Armenia (ARM)   Azerbaidžan (AZE)   Belgia (BEL)   Bosnia ja Hertsegovina (BIH)   Bulgaria (BUL)   Espanja (ESP)   Georgia (GEO)   Gibraltar (GIB)   Irlanti (IRL)   Islanti (ISL)   Israel (ISR)   Italia (ITA)  Itsenäiset urheilijat (EAA)   Itävalta (AUT)  |   Kosovo (KOS)   Kreikka (GRE)   Kroatia (CRO)   Kypros (CYP)   Latvia (LAT)   Liechtenstein (LIE)   Liettua (LTU)   Luxemburg (LUX)   Pohjois-Makedonia (MKD)   Malta (MLT)   Moldova (MDA)   Monaco (MON)   Montenegro (MNE)   Norja (NOR)   Portugali (POR)   Puola (POL)   Ranska (FRA)  |   Romania (ROU)   Ruotsi (SWE)   Saksa (GER)   San Marino (SMR)   Serbia (SRB)   Slovakia (SVK)   Slovenia (SLO)   Suomi (FIN)   Sveitsi (SUI)   Tanska (DEN)   Tšekki (CZE)   Turkki (TUR)   Ukraina (UKR)   Unkari (HUN)   Valko-Venäjä (BLR)   Viro (EST)   Yhdistynyt kuningaskunta (GBR)  |
Aiheesta muualla

Kuvia tai muita tiedostoja aiheesta Yleisurheilun Euroopan-mestaruuskilpailut 2016 Wikimedia Commonsissa
| n k Yleisurheilun Euroopan-mestaruuskilpailut |
| --- | --- |
Ulkoradat: 1934 1938 1946 1950 1954 1958 1962 1966 1969 1971 1974 1978 1982 1986 1990 1994 1998 2002 2006 2010 2012 2014 2016 2018 2020 2022 2024
Sisäradat: 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989 1990 1992 1994 1996 1998 2000 2002 2005 2007 2009 2011 2013 2015 2017 2019 2021 2023
Tulkki

Tulkki kääntää Klaus Bednarzin puhetta Garri Kasparoville
Barack Obama ja Mahmud Abbas tulkin kanssa
Tulkki on henkilö, joka tulkkaa yhdellä kielellä kerrottua (puhuttua tai viitottua) sanomaa toiselle kielelle. Tulkkaus on moninainen kognitiivinen, muistiin liittyvä prosessi. Tulkki kuuntelee aktiivisesti esitettyä sanomaa, muodostaa siitä tulkintansa ja välittää sanoman eteenpäin. Tulkin on ymmärrettävä tarkasti, missä tilanteessa ollaan, kuka puhuu, kenelle, miten ja mitä, ja hänen on valmistauduttava etukäteen tutustumalla käsiteltävään aihealueeseen ja sen terminologiaan. Tulkki tekeekin suuren osan työstään jo ennen varsinaista tilaisuutta valmistautuessaan tulkkaukseen.
Tulkkaustilanteita on lukuisia. Osassa niistä on tarkoituksenmukaista, että puhuja pitää puheenvuoronsa ensin kokonaan tai sopivissa jaksoissa tulkin tehdessä muistiinpanoja puheesta oman muistinsa tueksi, minkä jälkeen tulkki toistaa kerrotun sanoman kohdekielellä. Tällaista tulkkausta kutsutaan konsekutiivitulkkaukseksi. Puheenvuoron pituus voi vaihdella parista virkkeestä monen minuutin monologiin.
Joskus puolestaan on tarkoituksenmukaista, että tulkkaus toteutetaan ilman muistiinpanojen tekemistä alkuperäisen puheen kanssa samanaikaisesti esimerkiksi kuiskaten tai mikrofoneja ja kuulokkeita hyödyntäen. Tällöin tulkki voi olla joko samassa tilassa tulkattavien henkilöiden kanssa, tai tulkki voi työskennellä erillisestä tulkkauskopista käsin. Tätä kutsutaan simultaanitulkkaukseksi.
Eri tulkkaustilanteissa käytetään eri tulkkaustekniikoita ja joskus voidaan tulkkaustilanteen aikana vaihtaa tulkkaustekniikkaa, jos se on olosuhteiden takia perusteltua.
Seuraavien termien johdonmukainen käyttö on tarpeen, sillä tulkkausta kuvailtaessa tarvitaan niitä kaikkia eri merkityksissä:
tulkkaus – sanoman tulkinta ja välittäminen tulkkeeksi
tulkinta – alkuperäisen lähdekielisen sanoman ymmärtäminen
tulke – tulkkauksen tuloksena syntyvä kohdekielinen puhe
Suomen laissa viitataan sanalla tulkinta molempiin viimeksi mainituista, kuitenkin eri yhteyksissä ilman sekaannuksen vaaraa.
Hyvän tulkkeen edellytyksenä on, että tulkki tekee onnistuneen tulkinnan, ja osaa välittää tämän lopulliselle kuulijalle. Kuulija tekee tulkkeesta tietenkin oman tulkintansa, joka ihanteellisessa viestintätilanteessa on sama kuin se, mitä puheen pitäjä halusikin sanoa. On myös huomattava, että vaikka tulke olisi erinomainen, niin puhujan ja kuulijan tulkinta siitä, mitä puhuja sanoi, voi joka tapauksessa olla erilainen. Ihmiset ymmärtävät toisensa päivittäin monissa yhteyksissä väärin, eikä tulkattu viestintä tee tässä poikkeusta.
Puhuttujen kielten välillä toimivien tulkkien lisäksi on olemassa esimerkiksi
viittomakielentulkkeja, jotka tulkkaavat yleensä puhutun ja viitotun kielen välillä, joskus myös eri viittomakielien välillä
kirjoitustulkkeja, jotka tulkkaavat puhuttua kieltä ja muuta äänimaisemaa tekstimuotoon yleensä samalla kielellä
kuvailutulkkeja, jotka tulkkaavat visuaalista informaatiota puheeksi tai koneen tai avustajan luettavaksi tekstiksi
puhevammaisten tulkkeja.
Koulutus

Puhuttujen kielten tulkkeja koulutetaan Suomessa yliopistoissa, joko käännöstieteen oppiaineessa tai monikielisen viestinnän ja käännöstieteen koulutusohjelmassa (tai vain muutaman johdantokurssin verran osana jonkin kielen ja kulttuurin opintoja) ainakin Joensuussa ja Tampereella. Turussa järjestettiin 2000-luvun alussa jo maisteriksi valmistuneille konferenssitulkin erikoistumiskoulutusta.
Monet tulkit ovat erikoistuneet tiettyihin aihepiireihin tai työskentelevät pääosin tietyissä tulkkaustilanteissa. Suurin osa tulkeista on Asioimistulkkeja. Asioimistulkki voi olla mukana esimerkiksi viranomaisen ja maahanmuuttajan välisissä asiointitilanteissa. Asioimistulkiksi voi opiskella suorittamalla asioimistulkkauksen ammattitutkinnon. Oikeustulkilla on puolestaan tärkeä rooli kun oikeudessa on vieraskielinen henkilö esimerkiksi vastaajan tai todistajan asemassa. Suorittamalla oikeustulkkauksen erikoisammattitutkinnon saa tulkki hakeutua oikeustulkkirekisteriin, joka osoittaa, että tulkki on riittävän pätevä toimimaan oikeudellisissa asioissa. Näiden lisäksi on koulutuksia muun muassa mielenterveystulkeille.
Viittomakielentulkkeja, kirjoitustulkkeja ja puhevammaisten tulkkeja koulutetaan ammattikorkeakouluissa.
Otava (tähtikuvio)

Otavan tähtiä
Otava on Ison karhun seitsemän näkyvimmän tähden muodostama kauhaa muistuttava tähtikuvio. Pohjoisille kansoille Otava oli taivaan tärkeimpiä, ellei tärkein tähdistö. Muinaiskreikkalaisten tähtitieteestä tuli kansainväliseksi kehittyneen tähtitieteellisen standardin perusta. Tällöin Otava alettiin pitää Ison karhun osana olevana asterismina. Monet kansat ovat kuitenkin pitäneet kiinni Otavan erityisasemasta kielessään ja kulttuurissaan.
Otavan nimet

Suomalaiset ovat nimenneet tähtikuvion otavaksi kutsutun avonaisen patoverkon mukaan. Otava ('otavainen') mainitaan myös Kalevalassa ja Kantelettaressa. Kalevalassa vaimoa kehotetaan käymään pihalla ”otavaista oppimassa”, jotta hän ymmärtäisi paremmin ajankulkua. Tähden muita nimityksiä ovat seitsentähtinen ja toivontähdet. Lemminkäinen lähetti mehiläiset tähtien välitse hakemaan lääkettä parantavaan voiteeseensa.
Muiden kansojen nimiä Otavalle:
pohjoisenglantilaiset: Butcher’s Cleaver eli teurastajan lihakirves
irlantilaiset: Starry Plough eli tähtiaura
britit ja irlantilaiset: Plough eli aura, Charles’ Wain (vanhempi sana: Carlswæn) eli Kaarlen vaunut
skandinaavit: Karlavagnen, Karlsvogna tai Karlsvognen eli Kaarlen vaunut (Karl = churl = mies)
saksalaiset: Großer Wagen eli suuret vaunut
slaavit: Suuret vaunutlähde?
venäläiset: Kauhalähde?
amerikkalaiset: Big Dipper eli suuri kauha
ranskalaiset: Chariot eli vaunut, Casserole eli kattila
havaijilaiset: Seitsemän (havaijiksi Nāhiku)
kiinalaiset, japanilaiset, korealaiset, vietnamilaiset: Pohjoinen vakkalähde?
malesialaiset: Kauhalähde?
algonquin-alkuperäiskansalaiset: Suuri kalastaja
navajot: Kiertävä mies (Otava + Pohjantähti)lähde?
Lisäksi Otavan eri osat ovat saaneet merkityksiä. Pawnee-alkuperäisasukkaat näkivät neljän tähden neliössä paarit. Irokeešit ja muut tasankoalkuperäisasukkaat näkivät karhun ja metsästäjät. Neliö oli toisista alkuperäisasukkaista karhu, jota seurasivat kahvan kolme karhunpentua tai metsästäjää. Eräät tutkijat ovat esittäneet epäilyjä, että tähtikuvion nimeäminen karhuksi olisi eurooppalaista vaikutusta.
Kahvan neljä tähteä näyttivät itäintialaisista kanootilta. Samoin jotkut eteläisemmän Pohjois-Amerikan intiaanit näkivät Otavassa kanootin, mutta toiset kutsuivat sitä vain ”seitsemäksi”.lähde?
Negrospirituaali ”Follow the Drinking Gourd” (suom. ”seuraa juomakauhaa”) sisältää kätketyn viestin: Etelävaltioista karanneiden orjien tuli ”seurata juomakauhaa” eli Ison Karhun tähdistöä, sillä sirkumpolaarisena se osoitti aina pohjoiseen, kohti Pohjoisvaltioita, joissa orjuus oli kielletty.
Otavan tähdet

Otavan tähdet tunnetaan arabialaisperäisillä nimillä (”kauhan” kulhosta kahvaan päin lukien) Dubhe, Merak, Phecda, Megrez, Alioth, Mizar ja Alkaid. Mizarin lähellä on pieni himmeä tähti Alcor, joka tunnetaan nimellä Silmänkoettaja. Perinteen mukaan ihmisen näköaisti on hyvä, jos hän kykenee erottamaan Silmänkoettajan: nämä tähdet on tervesilmäisen ihmisen helppoa erottaa toisistaan. Arabit kutsuivat Mizaria ja Alcoria hevoseksi ja ratsastajaksi.
Kiinan vuosituhansia vanhan, katkeamattoman historian aikana Otavan tähdet on nimetty moneen kertaan. Otavan nimi on joko Pohjoisen vakan seitsemän tähteä (北斗七星 běidǒu qīxīng) tai Pohjoisen vakan yhdeksän tähteä (北斗九星 běidǒu jiǔxīng), riippuen yhteydestä ja käytöstä. Kaksi ylimääräistä tähteä ovat nimeltään ”Vasen avustaja” ja ”Oikea avustaja”. Vanhojen tekstien mukaan ne sijaitsevat Mizarin molemmin puolin. Vasen avustaja on Alcor. On loogista olettaa, että jossain vaiheessa menneisyydessä, kun yhdeksän tähden konsepti syntyi, Mizar B on ollut niin kaukana Mizarista, että se on näkynyt paljain silmin yhtä selvästi kuin Alcor yhä näkyy.
Seuraavassa taulukossa Tähden nimi on tähden aitokiinalainen nimitys. Esoteerisia nimiä pidetään Intian buddhalaisten munkkien vaikutuksesta syntyneinä. Niitä käytetään kiinalaisen astrologian ja fengshuin eri menetelmissä. Luoshu-tähdet ovat Luoshun eli Luojoen kaavion yhdeksän numeron nimet.
| Tähden nimi | Esoteerinen nimi | Luoshu-tähden nimi | Länsimainen tähtitiede |
| --- | --- | --- | --- |
| 天樞 tiānshū, Taivaan sarana | 貪狼 tānláng, Ahnas susi | 一白 yībái, Yksi-valkoinen | Dubhe |
| 天璇 tiānxuán, Taivaallinen jade | 巨門 jùmén, Suuri portti | 二黑 èrhēi, Kaksi-musta | Merak |
| 天璣 tiānjī, Taivaallinen helmi | 祿存 lùcún, Säästetty palkka | 三碧 sānbì, Kolme-jade | Phecda |
| 天權 tiānquán, Taivaan valta | 文曲 wénqū, Kirjallinen käyrä | 四綠 sìlǜ, Neljä-vihreä | Megrez |
| 玉衡 yùhéng, Jademitta | 廉貞 liánzhēn, Turmeltumaton | 五黃 wǔhuáng, Viisi-keltainen | Alioth |
| 開陽 kāiyáng, Avoin yang | 武曲 wǔqū, Sotaretki | 六白 liùbái, Kuusi-valkoinen | Mizar |
| 遙光 yáoguāng, Kaukainen valo | 破軍 pòjūn, Armeijan tuho | 七赤 qīchì, Seitsemän-punainen | Alkaid |
| 左輔 zuǒfǔ, Vasen avustaja | 左輔 zuǒfǔ, Vasen avustaja | 八白 bābái, Kahdeksan-valkoinen | Alcor |
| 右弼 yòubì, Oikea avustaja | 右弼 yòubì, Oikea avustaja | 九紫 jiǔzǐ, Yhdeksän-violetti | Mizar B |
Otavan merkitys

Otava on sirkumpolaarinen tähtiryhmä eli se sijaitsee niin lähellä pohjoista taivaannapaa, että se pysyy aina horisontin yläpuolella suuressa osassa pohjoista pallonpuoliskoa, muun muassa melkein koko Euroopassa. Siksi Otavalla on ollut kaksi pääasiallista merkitystä pohjoisen pallonpuoliskon ihmisille:lähde?
Pohjantähden paikantaminen
vuodenajan määrittäminen
Otavan merkitys > Pohjantähden osoitin

Pohjantähti nimensä mukaisesti näyttää pohjoisen likimääräisen suunnan. Kun Merakista vedetään Dubhen kautta suora viiva ja sitä seurataan noin viisi kertaa Merakin ja Dubhen välinen matka, päädytään Pohjantähteen. Pohjantähden paikantaminen on auttanut ihmisiä suunnistamaan tähtikirkkaina öinä ilman Auringon ja Kuun opastusta.lähde?
Otavan merkitys > Vuodenajan määrittäminen

Koska Maa pyörähtää tähtien suhteen neljä minuuttia vaille vuorokaudessa, Otava on samanakin kelloaikana eri vuodenaikoina eri asennossa niin, että sen kahva osoittaa eri ilmansuuntaan.  Tämän ilmiön pohjalta eri kansat kehittivät ajanlaskumenetelmiä. Se vaikutti olennaisesti kiinalaisen tähtitieteen käsitteisiin, jotka ovat yhä käytössä.  lähde?
Yleisluontoisin ja siten ehkä vanhin kiinalainen taivaankannen jako on viisi ilmansuuntaa. Taivaan keskustassa on ”kolme aitausta”. Niissä ovat sirkumpolaariset tähdet. Keskustan ympärillä ovat neljä tähdistöä, joista jokainen kattaa yhden ilmansuunnan. Idässä on Sinivihreä lohikäärme, etelässä Punainen lintu, lännessä Valkoinen tiikeri ja pohjoisessa Musta kilpikonna. Keväällä Otavan kahva osoittaa auringonlaskun aikaan itään, kesällä etelään, syksyllä länteen ja talvella pohjoiseen. Näin ilmansuunnat ja vuodenajat liitettiin toisiinsa.lähde?
Tarkempi määrittely tehtiin jakamalla horisontti kahteentoista osaan, jotka nimettiin maallisiksi oksiksi zi, chou, yin, mao, chen, si, wu, wei, shen, you, xu ja hai. Nimiä käytetään kuukausista, joina Otavan kahva osoittaa niitä, sekä kyseisistä ilmansuunnista.lähde?
Aiheesta muualla

Otava, Tieteen termipankki
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
Alaskan lipussa on Otava ja Pohjantähti.
Periphery

| Periphery |
| --- | --- |

 Periphery Eindhoven Epic Metal Festillä Alankomaissa vuonna 2015.
Tiedot
Toiminnassa:  2005–
Tyylilaji:  progressiivinen metalli, progressiivinen metalcore, djent
Kotipaikka:   Washington (DC), Yhdysvallat
Laulukieli:  englanti
Jäsenet:  Misha Mansoor   Jake Bowen   Matt Halpern   Spencer Sotelo   Mark Holcomb  
Levy-yhtiö:  Sumerian Records   Distort Entertainment   Roadrunner Records   Century Media Records   3DOT Recordings  
Aiheesta muualla
Kotisivut
Infobox OKNimi-testi OK: 
Periphery on yhdysvaltalainen progressiivista metallia, progressiivista metalcorea ja djentiä soittava yhtye. Yhtye on julkaissut kuusi studioalbumia. Alkuperäisjäsenistä on jäljellä vain kitaristi Misha Mansoor. Yhtye on ottanut vaikutteita monista eri genreistä.
Kokoonpano

| --- | --- |
 Nykyiset jäsenet Misha Mansoor – soolokitara (2005–), rummut (2005)  Jake Bowen – rytmikitara, ohjelmointi (2007–), taustalaulu (2011–)  Matt Halpern – rummut (2009–)  Spencer Sotelo – laulu (2010–)  Mark Holcomb – soolo- ja rytmikitara (2011–) :  Entiset jäsenet Anthony Marshall – kitara (2005)  Alex Bois – kitara, taustalaulu (2005–2011)  Tom Murphy – basso, taustalaulu (2005–2011)  Jason Berlin – rummut (2005)  Jake Veredika ("Jacob Tull") – laulu (2005–2007)  Travis Orbin – rummut (2005–2009)  Casey Sabol – laulu (2007–2008)  Chris Barretto – laulu (2008–2010)  Adam "Nolly" Getgood – basso, ohjelmointi, tuottaja (2009, 2012–2017)
Diskografia

| --- | --- |
 Studioalbumit Periphery (2010)  Periphery II: This Time It’s Personal (2012)  Juggernaut: Alpha (2015)  Juggernaut: Omega (2015)  Periphery III: Select Difficulty (2016)  Periphery IV: HAIL STAN (2019)  Periphery V: Djent Is Not a Genre (2023) EP:t Icarus EP (2011)  Clear (2014) :  Singlet Icarus Lives! (2010)  Jetpacks Was Yes! (2011)  Passenger (2012)  Make Total Destroy (2012)  Scarlet (2013)  Ragnarok (2013)  Alpha (2015)  The Bad Thing (2015)  Marigold (2016)  Blood Eagle (2019)  Garden in the Bones (2019)  Wildfire (2023)  Zagreus (2023)  Atropos (2023)
Aiheesta muualla

Kuvia tai muita tiedostoja aiheesta Periphery Wikimedia Commonsissa
Periphery Myspacessa (englanniksi)
Periphery Eindhoven Epic Metal Festillä Alankomaissa vuonna 2015. Kuvassa yhtyeen laulaja Spencer Sotelo.
Helluntaiherätys Suomessa

Suomalaiseen helluntaiherätykseen laskettiin vuoden 2019 lopussa kuuluvan yhteensä 275 suomen- ja ruotsinkielistä helluntaiseurakuntaa. Vuoden 2020 lopussa seurakuntien yhteenlaskettu jäsenmäärä oli 44 371 henkilöä. Vuonna 2002 perustettuun Suomen Helluntaikirkko -nimiseen uskonnolliseen yhdyskuntaan näistä kuului 82 jäsenseurakuntaa. Suomessa helluntaiseurakunnat ovat varjelleet itsenäisyyttään, eivätkä kaikki ole järjestäytyneet kansalliseen kirkkokuntaan.
Helluntaiherätys saapui Suomeen norjalaisen metodistipastori Thomas Ball Barrattin ansiosta. Barratt vieraili Suomessa ensimmäisen kerran vuonna 1911.
Suomen suurin helluntaiseurakunta on Helsingin Saalem, johon kuuluu noin 3 500 jäsentä. Yhteensä Suur-Helsingin helluntaiseurakuntiin kuuluu noin 7 000 jäsentä. Muita suuria helluntaiseurakuntia ovat muun muassa Tampereen, Turun, Jyväskylän, Seinäjoen, Lahden, Oulun ja Kuopion seurakunnat.
Suomen helluntaiherätys tekee laajaa lähetystyötä ja toimii 47 maassa Euroopassa, Aasiassa ja Itä-Afrikassa. Lähetystyöstä vastaa Fida International, joka tekee lisäksi myös humanitaarista apua ja kehitysyhteistyötä. Suomalaisen helluntaiherätyksen lehtiä ovat muun muassa Ristin Voitto ja Hyvä Sanoma sekä ruotsinkielinen Livet. Aikaisemmin liike on julkaissut myös Maailman Ääret -lehteä. Helluntaiherätyksen tunnetuin tapahtuma on kesäisin Keuruulla järjestettävä Juhannuskonferenssi. Suomen helluntaiherätys vastaa myös Iso Kirja -kansanopiston toiminnasta.
Suomen ruotsinkielisillä seurakunnilla on läpi historian olleet tiiviit yhteydet Ruotsiin. Vuosien varrella monet seurakuntien johtajista ovat olleet Ruotsista ja saarnaajat ovat toimineet molempiin suuntiin. Kirjakustantamo Taborförlaget toimi vuosien ajan myös yhdyssiteenä Ruotsin ja Suomen välillä.
Oppi

Helluntaiherätyksen alkaessa vaikuttaa Suomessa tavoitteena oli tuoda (tai palauttaa) liikkeelle ominainen näkemys alkukristillisyydestä kaikkiin kristillisiin kirkkokuntiin, mutta usein tällainen ajatus kohtasi vastustusta. Siksi helluntaiherätys päätyi perustamaan itsenäisiä paikallisseurakuntia, jotka toimivat yhdistyspohjalta. Seurakuntien taustalla toimii uskonnollisia yhdistyksiä, jotka vastaavat seurakuntien hallinnollisista ja taloudellisista asioista osana paikallisseurakunnan seurakuntarakennetta.
Opillisesti Suomen Helluntaiherätys on lähinnä yksi haara maailmalla vallitsevista suuntauksista. Pohjois-Amerikassa vaikuttava Assemblies of God on neljän suurimman haaran joukkoon kuuluva ja on opillisesti lähinnä Suomen Helluntaiherätystä.lähde? Suomessa Helluntaiherätyksen opin on usein kuvailtu sisältävän uskosta vanhurskauttamisen luterilaisilta, pyhityksen metodisteilta, kastekäsityksen baptisteilta ja omanaan opin Pyhästä Hengestä.lähde? Jos kuitenkin luterilainen uskosta vanhurskauttaminen määritellään Tunnustuskirjojen ja Martti Lutherin mukaan, helluntailainen uskosta vanhurskauttamisen oppi eroaa monella tavalla luterilaisesta, koska usko käsitetään näissä opinsuunnissa eri tavalla.lähde?
Oppi > Henkilökohtainen usko

Helluntailiikkeen teologian mukaan jokaisella ihmisellä voi ja tulee olla henkilökohtainen suhde Jumalaan. Se syntyy, kun uskoo Jeesukseen ja hänen sovituskuolemaansa, mitä helluntaiseurakunnissa kutsutaan uskoontuloksi. Uskoontulo voi olla tiettynä hetkenä tapahtunut kokemus tai pitkäaikainen prosessi.
Oppi > Uskovien kaste

Helluntailiikkeen opin mukaan uskoontullut ihminen kastetaan seurakunnassa upottamalla, ja hän liittyy samalla paikallisen seurakunnan jäseneksi. Helluntaiherätyksessä nähdään tärkeäksi, että jokainen uskova saa kokea myös Pyhän Hengen kasteen henkilökohtaisesti. Se on yleensä tunnepitoinen kokemus, johon liittyy usein kielilläpuhumisen armolahjan saaminen.
Historia

Mielenkiinto helluntailaisuutta kohtaan heräsi Suomessa, kun Kotimaa-lehti julkaisi raportteja Barrattin Tukholman kokouksista. Barratt piti kokoussarjan Suomessa, helluntaiherätyksen "äidiksi" kutsutun Hanna Castrénin kotona vuonna 1911. Pekka Brofeldt raportoi kokouksista Kotimaa-lehdessä ja alkuvaiheessa hänestä muodostui liikkeen "isähahmo". Ensimmäinen helluntaiseurakunta perustettiin Helsingissä vuonna 1915. Vuonna 1920 vakiintunutta seurakuntajärjestystä kannattaneesta helluntaiherätyksestä jakautui vapaata järjestäytymistä ja avointa ehtoollisyhteyttä kannattanut Helluntaiystävät. Vuonna 1960 pääliikkeestä erkani Vapaa helluntaiherätys, joka palasi liikkeeseen vuonna 1980.
Helluntaiherätyksen Suomeen tuonut Thomas Ball Barratt oli alkuun lapsikasteen kannalla. Niin sanottu uskovien kaste vakiintui pohjoismaalaiseen helluntaiherätyksen oppiin Tukholman Filadelfia-seurakunnan pastori Lewi Pethruksen kautta, joka toi herätykseen selvemmin baptistisen vaikutuksen.
1940- ja 1950-luvut olivat helluntailiikkeen kasvun aikaa. Voimakas julistus ja hengellinen sanoma vetosivat vakavien sota-aikojen jälkeen. Neuvostoliiton varjossa eläminen vaikutti seurakuntien ilmapiiriin ja pyhityskäsitys vahvistui. Samalla seurakuntien tavoittavuus ulospäin heikkeni.
1970- ja 1980-luvun vaihde oli helluntaiherätyksessä ylivainiolaisen herätyksen aikaa ja herätys kasvoi voimakkaasti. Kasvun johtohahmo oli karismaattinen saarnamies Niilo Yli-Vainio. Evankeliumia julistettiin myönteisesti ja saarnoissa tuotiin rohkaisua ja toivoa. Yli-Vainion toiminnan seuraksena jäsenmäärä on tästä lähdin lisääntynyt ja julistustoiminta vaikutti koko liikkeeseen positiivisesti. Yli-Vainion herätyksen perintönä rakennettiin useita uusia rukoushuoneita.
1980-luvulta lähtien väestö alkoi Suomessa kaupungistua ja samalla herätysliikkeen painopiste siirtyi maakuntakeskuksiin. Tämä vaikutti samalla merkittävästi seurakuntakulttuuriin ja uusien ihmisten tavoittamiseen. Vuosituhannen vaihteessa seurakuntien julistustyö muuttui ammattimaisemmaksi ja liikkeessä on korostettu entistä enemmän teologian merkitystä. 2000-luvulla myös seurakunnat ovat panostaneet ammattimaiseen johtajuuteen ja ulospäin suuntautumiseen.
Vuonna 2003 helluntailaisuuden piirissä oli kastetut jäsenet ja perhekunnat mukaan lukien yli 100 000 ihmistä. Vuonna 2003 osa helluntaiseurakunnista järjestäytyi Suomen Helluntaikirkko -nimiseksi yhdyskunnaksi. Valtaosa helluntaiseurakunnista eivät ole kuitenkaan liittyneet mukaan järjestöön. 2000- ja 2010-luvulla seurakuntakulttuuria on edelleen uudistettu ja pyritty tarkoituksenmukaistamaan seurakuntien toiminta- ja johtajuuskulttuuria. Tällaisista helluntailaisia tai helluntailaistaustaisia seurakuntia ovat muun muassa Station Jokela, Tampereen helluntaiseurakunta, Fila Church Helsinki, Seinäjoen helluntaiseurakunta ja Houm Church.
Kirkkokunnat > Suomen Helluntaikirkko

Vuonna 2002 Suomen uskonnonvapauslain uudistuksen ohella perustettiin Suomen Helluntaikirkko (uskonnollinen yhdyskunta.) Yhdyskuntamalli toimii Suomen Helluntaiherätyksessä helluntaiseurakuntien yhdistysten rinnalla, joten osa helluntailaisista kuuluu Helluntaikirkkoon (jäseniä vuoden 2014 syyskuussa 8011) ja osa helluntaiseurakuntien jäsenyhdistyksiin (jäseniä vuoden 2014 syyskuussa 38 389). Helluntaikirkko ja sen seurakunnat ovat osa Suomen Helluntaiherätystä, kuten muutkin siinä itsenäisesti toimivat helluntaiseurakunnat. Suomessa on noin 250 helluntaiseurakuntaa. Lisäksi suomenkielisiä helluntaiseurakuntia löytyy muun muassa Yhdysvalloista, Australiasta, Espanjasta, Kanadasta ja Ruotsista.